stanford-oval/wikipedia huggingface dataset:
ครอบฟันสี
การใช้ประโยชน์

โดยทั่วไปในตำรับยาแผนโบราณ ส่วนต่าง ๆ ของครอบฟันสีใช้เป็นยาขับเสมหะ, ยาระบาย, ยาระบาย, ขับปัสสาวะ, ยากล่อมประสาท, ฝาดสมาน, ยาบำรุงกำลัง, แก้อาการชัก ต้านการอักเสบ  ยาถ่ายพยาธิและยาแก้ปวด . และรักษาโรคเรื้อน แผลพุพอง ปวดหัว หนองใน และกระเพาะปัสสาวะอักเสบ  โดยใช้ส่วนต่าง ๆ ตากแห้งและบดเป็นผง ทั้งนี้การใช้ควบคุมโรคเบาหวานต้มกินเพื่อใช้คุมระดับน้ำตาลในเลือดยังไม่ได้รับผลการวิจัยยืนยัน
ต้น ใช้บำรุงเลือด ช่วยขับลม แก้อาการชัก ในอินเดียซึ่งมีโรคที่เกี่ยวข้องกับการปนเปื้อนของฟลูออไรด์เกิดขึ้นในประชากรเกือบ 62 ล้านคน ลำต้น A. indicum ใช้ในการเตรียมถ่านกัมมันต์ของกรดไนตริกเพื่อกำจัดฟลูออไรด์ไอออนจากน้ำที่ปนเปื้อน  และได้รับการเสนอแนะว่าเป็นพืชที่มีศักยภาพในการใช้สำหรับการบำบัดสภาพดินที่ปนเปื้อนโลหะหนัก
ใบ ใช้ต้มกับน้ำ ใช้อมบ้วนปาก แก้ปวดฟันและแก้เหงือกอักเสบ นอกจากนี้ยังใช้ กินเป็นยาหล่อลื่นขับเสมหะ ขับปัสสววะ  เป็นยาระบายอ่อนๆ ช่วยเจริญอาหาร
ราก แก้ลม ช่วยบำรุงธาตุ แก้มุตกิต และบรรเทาอาการไอ บำบัดรักษาไข้ผอมเหลือง ช่วยบำรุงกำลัง ใช้ กินเป็นยาขับปัสสาวะ
ดอก ช่วยฟอกลำไส้ ใช้ กินเป็นยาขับปัสสาวะ
เมล็ด ใช้เป็นยาระบายและมีประโยชน์ในกรณีของโรคริดสีดวงทวาร
ครอบฟันสี (Abutilon indicum)
ดิก แมกแทกการ์ต

| ดิก แมกแทกการ์ต |
| --- | --- |
เกิด: 15 ตุลาคม พ.ศ. 2478
| สถิติเหรียญโอลิมปิก> ตัวแทนของ   บริเตนใหญ่ .กีฬาโอลิมปิก |
| --- | --- | --- |
|  |  1956 Melbourne  | ไลท์เวท |
|  |  1960 Rome  | ไลท์เวท |
ตัวแทนของ   สกอตแลนด์ 
กีฬาเครือจักรภพ
|  |  1958 Cardiff  | ไลท์เวท |
|  |  1962 Perth  | Light welterweight |
มวยสากลสมัครเล่นชิงแชมป์ยุโรป
|  |  1961 Belgrade  | ไลท์เวท |
ริชาร์ด ดิก แมกแทกการ์ต (Richard "Dick" McTaggart ) นักมวยสากลสมัครเล่นชาวสก๊อตแลนด์จากสหราชอาณาจักร เกิดเมื่อ 15 ตุลาคม พ.ศ. 2478 ในเมืองดันดี สหราชอาณาจักร
แมกแทกการ์ตเข้าแข่งกันกีฬาโอลิมปิกครั้งแรกเมื่อ พ.ศ. 2499 ที่เมลเบิร์นในรุ่นไลท์เวท รอบแรกได้บาย รอบสอง ชนะคะแนน  จันทรเสนา ชยสุริยา เมื่อ 27 พฤศจิกายน รอบแปดคนสุดท้าย ชนะคะแนน อันเดร ไวโรลัตโต (ฝรั่งเศส) เมื่อ 29 พฤศจิกายน รอบรองชนะเลิศ ชนะคะแนน อนาโตลี ลาเก็ตโต (สหภาพโซเวียต) เมื่อ 30 พฤศจิกายน รอบชิงชนะเลิศ ชนะคะแนน แฮร์รี กุสชาต (เยอรมัน) เมื่อ 1 ธันวาคม  ได้เหรียญทอง หลังจากได้เรียญทอง เขาปฏิเสธการชกมวยสากลอาชีพ และยังคงชกมวยสากลสมัครเล่นต่อไป ได้เหรียญทองกีฬาเครือจักรภพอังกฤษเมื่อ พ.ศ. 2501 เข้าแข่งขันกีฬาโอลิมปิก พ.ศ. 2503 ที่ โรม อิตาลี ในรุ่นไลท์เวท รอบแรกได้บาย รอบสอง ชนะคะแนน โพธิ์ สุขน้อย จากไทย รอบสาม ชนะคะแนน เอ็ดดี้ บลาย (กานา) เมื่อ 1 กันยายน รอบแปดคนสุดท้าย ชนะคะแนน เฟเรน เคลเนอร์ (ฮังการี) เมื่อ 2 กันยายน รอบรองชนะเลิศ แพ้คะแนน คาซิเมียร์ ปาดซิออร์ (โปแลนด์)ได้เหรียญทองแดง
หลังจากนั้น เขาเลื่อนรุ่นไปชกรุ่นไลท์เวลเตอร์เวทตั้งแต่ พ.ศ. 2505 และได้เหรียญเงินกีฬาเครือจักรภพอังกฤษ ใน พ.ศ. 2506 เข้าแข่งขันกีฬาโอลิมปิก พ.ศ. 2507 ที่ โตเกียว ประเทศญี่ปุ่น ในรุ่นไลท์เวลเตอร์เวท รอบแรกได้บาย รอบสอง ชนะคะแนน จูเลียน รอสซี (ออสเตรเลีย) เมื่อ 15 ตุลาคม รอบสาม แพ้คะแนน เจอร์ซี คูเลซ (โปแลนด์) เมื่อ 18 ตุลาคม ตกรอบไม่ได้เหรียญรางวัล เขาแขวนนวมเมื่อ พ.ศ. 2508 ขณะอายุ 30 ปีหลังจากแขวนนวม แมกแทกการ์ตเป็นโค้ช และได้คุมทีมของสก๊อตแลนด์ในกีฬาเครือจักรภพ พ.ศ. 2533
แหล่งข้อมูลอื่น

Profile, databaseOlympics; accessed 20 November 2015.
ดับเบิลยูเอเอสพี-18บี

| 0 | 1 | 2 |
| --- | --- | --- |
| ดาวเคราะห์นอกระบบ | ดาวเคราะห์นอกระบบ | รายชื่อ |
 ภาพวาดจินตนาการของดาวดับเบิลยูเอเอสพี-18บี
ดาวฤกษ์แม่
| ดาวฤกษ์ | ดาวฤกษ์ | ดับเบิลยูเอเอสพี-18 |
| กลุ่มดาว | กลุ่มดาว | กลุ่มดาวนกฟีนิกซ์ |
| ไรต์แอสเซนชัน | (α) | 01h 37m 24.95s |
| เดคลิเนชัน | (δ) | -45° 40′ 40.8″ |
| ความส่องสว่างปรากฏ | (mV) | 9.29 |
| ระยะห่าง | ระยะห่าง | 330 ± 30 ly (100 ± 10 pc) |
| ชนิดสเปกตรัม | ชนิดสเปกตรัม | F9 |
| มวล | (m) | 1.25 M☉ |
องค์ประกอบวงโคจร
| กึ่งแกนเอก | (a) | 0.02026 ± 0.00068 AU |
| จุดใกล้ที่สุดจากดาวฤกษ์แม่ | (q) | 0.02007 AU |
| จุดไกลที่สุดจากดาวฤกษ์แม่ | (Q) | 0.02045 AU |
| ความเยื้องศูนย์กลาง | (e) | 0.0092 ± 0.0028 |
| คาบการโคจร | (P) | 0.94145299 d |
| ความเอียง | (i) | 86 ± 2.5° |
| มุมของจุดใกล้ที่สุด | (ω) | 96 ± 10° |
| เวลาของการเคลื่อนผ่าน | (Tt) | 2454221.48163 ± 0.00038 JD |
ลักษณะทางกายภาพ
| มวลอย่างต่ำ | (m sin i) | 10.3 ± 0.69 MJ |
| รัศมี | (r) | 1.106+0.072 −0.054 RJ |
ข้อมูลการค้นพบ
| ค้นพบเมื่อ | ค้นพบเมื่อ | 27 สิงหาคม ค.ศ. 2009 |
| ค้นพบโดย | ค้นพบโดย | Hellier et al. (SuperWASP) |
| วิธีตรวจจับ | วิธีตรวจจับ | การขนส่ง |
| สถานะการค้นพบ | สถานะการค้นพบ | ยังไม่ได้ข้อสรุป |
ชื่ออื่น
HD 10069 b, HIP 7562 b
อ้างอิงกับฐานข้อมูลอื่น
| สารานุกรมดาวเคราะห์นอกระบบ | สารานุกรมดาวเคราะห์นอกระบบ | ข้อมูล |
| ซิมแบด | ซิมแบด | ข้อมูล  |
ดับเบิลยูเอเอสพี-18บี เป็นดาวเคราะห์นอกระบบที่น่าทึ่งคือมีระยะเวลาการโคจรที่น้อยกว่า 1 วัน มีมวลเท่ากับ 10 มวลดาวพฤหัสบดี เป็นเพียงแค่เส้นเขตแดนระหว่างดาวเคราะห์และดาวแคระน้ำตาลประมาณ 13 เท่าของมวลดาวพฤหัสบดี เนื่องจากการชะลอตัวของน้ำขึ้นน้ำลงคาดว่าจะเป็นเกลียวไปทางและในที่สุดก็รวมกับดาวฤกษ์ของมัน คือ ดับเบิลยูเอเอสพี-18 ในเวลาน้อยกว่าล้านปี ดาวเคราะห์อยู่ห่างจากดาวฤกษ์ของมันประมาณ 3.1 ล้านกิโลเมตร (1.9 ล้านไมล์) และอยู่ห่างจากโลกประมาณ 325 ปีแสง ค้นพบโดย โคล เฮลเลอร์ ศาสตราจารย์ดาราศาสตร์ฟิสิกส์ที่มหาวิทยาลัยคีลลี ในประเทศอังกฤษ
ดูเพิ่ม

ซุปเปอร์ดับเบิลยูเอเอสพี
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ WASP-18b
พิกัด:  01h 37m 25s, −45° 40′ 41″
Wikinews
ดับเบิลวัมมี

| ดับเบิลวัมมี |
| --- | --- |

กำกับ: ทอม ดิซิลโล
เขียนบท: ทอม ดิซิลโล
นักแสดงนำ: เดนิส เลียรี เอลิซาเบธ เฮอร์ลีย์ ลูอิส กัซแมน โดนัลด์ เฟสัน สตีฟ บูเซมี เมโลนี ดิแอซ
ผู้จัดจำหน่าย: Lions Gate Entertainment
วันฉาย:   20 มกราคม ค.ศ. 2001 (2001-01-20) 
ความยาว: 93 นาที
ภาษา: อังกฤษ
ดับเบิลวัมมี (อังกฤษ: Double Whammy) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 2001 กำกับโดย ทอม ดิซิลโล นำแสดงโดย เดนิส เลียรี, เอลิซาเบธ เฮอร์ลีย์, ลูอิส กัซแมน, โดนัลด์ เฟสัน, สตีฟ บูเซมี, เมโลนี ดิแอซ
นักแสดง

เดนิส เลียรี รับบท เรย์ พลูโต
เอลิซาเบธ เฮอร์ลีย์ รับบท ดร. แอนน์ บีมเมอร์
สตีฟ บูเซมี รับบท เจอร์รี่ คับเบิ้ลส์
เมโลนี ดิแอซ รับบท เมริบัล เบนิเตส
ลูอิส กัซแมน รับบท จูอัน เบนิเตส
โดนัลด์ เฟสัน รับบท เคลติส
วิกเตอร์ อาร์โก
คริส นอธ
คีธ นอบส์
ออทโท แซนเชซ
เควิน โอลซัน
บิล บ็อกส์
เจอรีย์ แบมแมน
แซลลี เจสซี ราฟาเอล
ชารอน วิลกินส์
คาปริส เบเนเดตตี
แหล่งข้อมูลอื่น

ดับเบิลวัมมี ที่อินเทอร์เน็ตมูวีเดตาเบส
ดับเบิลวัมมี ที่ออลมูวี
ดับเบิลวัมมี ที่รอตเทนโทเมโทส์
คลองภาษีเจริญ

คลองภาษีเจริญ เมื่อต้นปี พ.ศ. 2563 มองเห็นพระมหาเจดีย์มหารัชมงคลและพระพุทธธรรมกายเทพมงคล วัดปากน้ำ ภาษีเจริญ
ชุมชนไม้เก่า ริมคลองภาษีเจริญช่วงวัดนิมมานรดี
ชุมชนไม้เก่า ริมคลองภาษีเจริญช่วงวัดนิมมานรดี
คลองภาษีเจริญ บริเวณสถานีบางหว้า
คลองภาษีเจริญ เริ่มต้นที่บริเวณปากคลองบางกอกใหญ่และคลองบางขุนศรีมาบรรจบกัน ไปเชื่อมแม่น้ำท่าจีนที่ตำบลดอนไก่ดี จังหวัดสมุทรสาคร รวมความยาว 28 กิโลเมตร โดยพระบาทสมเด็จพระจอมเกล้าเจ้าอยู่หัว โปรดเกล้าฯ ให้พระภาษีสมบัติบริบูรณ์ (ยิ้ม พิศลยบุตร) เจ้าภาษีฝิ่นเป็นแม่กองขุด ใช้เงินภาษีฝิ่นพระราชทานเป็นเงิน 112,000 บาท  พระราชทานนามว่า “คลองภาษีเจริญ” แล้วเสร็จในสมัยพระบาทสมเด็จพระจุลจอมเกล้าเจ้าอยู่หัว เสด็จพระราชดำเนินเปิดคลองในปี พ.ศ. 2415 ได้คลองมีความยาว 620 เส้น กว้าง 7 วา ลึก 5 ศอก  ต่อมาในปี พ.ศ. 2428 - พ.ศ. 2429 และ พ.ศ. 2446 ได้มีการขุดลอกอีกครั้ง พระบาทสมเด็จพระจุลจอมเกล้าเจ้าอยู่หัว โปรดเกล้า ฯ ให้ทำพิธีเปิดคลองเมื่อวันที่ 10 พฤษภาคม มีประตูน้ำ 2 แห่ง สร้างเมื่อปี พ.ศ. 2450 เสร็จเมื่อปี พ.ศ. 2452 คือ ประตูน้ำภาษีเจริญตอนนอก อยู่ในเขตภาษีเจริญ และประตูน้ำภาษีเจริญตอนในอยู่ทางด้านแม่น้ำท่าจีน
คลองภาษีเจริญ ไหลผ่านอาณาเขตเขตภาษีเจริญ เขตบางแค และเขตหนองแขม กรุงเทพมหานคร และอำเภอกระทุ่มแบน จังหวัดสมุทรสาคร
ทดลองเดินเรือคลองภาษีเจริญ

ได้มีเปิดทดลองเดินเรือในคลองภาษีเจริญตลอดเส้นทางเดินเรือโดยสารคลองภาษีเจริญ จากท่าเรือ วัดปากน้ำภาษีเจริญถึงท่าเรือเพชรเกษม 69 กำหนดเริ่มทดลองเดินเรือและเปิดให้บริการประชาชนฟรี ตั้งแต่วันที่ 24 เมษายน – 4 พฤศจิกายน พ.ศ. 2557  โดยเส้นทางเดินเรือโดยสารคลองภาษีเจริญ จากท่าเรือ วัดปากน้ำภาษีเจริญถึงท่าเรือเพชรเกษม 69 ระยะทาง 11.5 กิโลเมตร ประกอบด้วยท่าเรือ 15 ท่าต่อไป นี้
ท่าเรือประตูน้ำภาษีเจริญ - ออกซอยเพชรเกษม 19 เพื่อไปสถานีรถไฟฟ้า บางไผ่ ของ รถไฟฟ้ามหานครสายเฉลิมรัชมงคล (สายสีน้ำเงิน) โดย ฝั่งเหนือ ไปวัดนวลนรดิศ กับ โรงเรียนวัดนวลนรดิศ ส่วน ฝั่งใต้ไปวัดปากน้ำภาษีเจริญกับโรงเรียนสตรีวัดอัปสรสวรรค์ ได้
ท่าเรืออู่รถเมล์สาย 9 - มีรถประจำทางสาย 4, 9 และ 175 ผ่าน
ท่าเรือประชารัฐ - ฝั่งเหนือ ออกซอยเพชรเกษม 23 เพื่อไปโรงพยาบาลพญาไท 3 และ โรงพยาบาลบางไผ่ ได้
ท่าเรือสะพานตากสิน-เพชรเกษม - เชื่อมต่อสถานี บางหว้า ของรถไฟฟ้าบีทีเอส และ มหาวิทยาลัยสยามได้
ท่าเรือวัดอ่างแก้ว - ฝั่งเหนือ ออกซอยเพชรเกษม 27 ได้ ฝั่งใต้ออกวัดอ่างแก้วได้
ท่าเรือเพชรเกษม 31 - ออกซอยเพชรเกษม 31 เพื่อไปสถานีรถไฟฟ้า เพชรเกษม 48 ของ รถไฟฟ้ามหานครสายเฉลิมรัชมงคล (สายสีน้ำเงิน) ได้
ท่าเรือวัดรางบัว - ฝั่งเหนือ ออกซอยเพชรเกษม 33 ได้ และ ฝั่งใต้ไปวัดรางบัว
ท่าเรือเพชรเกษม 35 - ฝั่งเหนือ ออกซอยเพชรเกษม 35 เพื่อไปสถานีรถไฟฟ้า ภาษีเจริญ ของ รถไฟฟ้ามหานครสายเฉลิมรัชมงคล (สายสีน้ำเงิน) และ ซีคอนบางแค ได้
ท่าเรือเพชรเกษม 37 - ฝั่งเหนือ ออกซอยเพชรเกษม 37 เพื่อไปบ้านพักคนชราบางแค ได้
ท่าเรือเพชรเกษม 39 - ฝั่งเหนือ ออกซอยเพชรเกษม 39 เพื่อไป ตลาดบางแค ได้
ท่าเรือวัดนิมมานรดี - ฝั่งเหนือ ออกวัดนิมมานรดี ได้ ส่วนฝั่งใต้ออกตลาดวัดนิมมานรดี ได้
ท่าเรือเกษตร-บางแค - ไปสถานีรถไฟฟ้า บางแค ของ รถไฟฟ้ามหานครสายเฉลิมรัชมงคล (สายสีน้ำเงิน) ได้
ท่าเรือสะพานกาญจนาภิเษก - ไปสถานีรถไฟฟ้า หลักสอง ของ รถไฟฟ้ามหานครสายเฉลิมรัชมงคล (สายสีน้ำเงิน) และ เดอะมอลล์บางแค (ห่างจากท่าเรือสะพานกาญจนาภิเษก 2200 เมตร) ได้
ท่าเรือวัดม่วง - ฝั่งเหนือ ออก สถานีตำรวจนครบาลเพชรเกษมและ ห้างบิ๊กซีบางแค ได้ ส่วนฝั่งใต้ ออก วัดม่วงและ โรงเรียนปัญญาวรคุณได้
ท่าเรือเพชรเกษม 69 - ฝั่งเหนือออกตลาดคลองขวางและ ศาลพระพรหมได้ ได้
ส่วนตารางการเดินเรือโดยสารคลองภาษีเจริญ นั้น จะมีเดิน รอบเช้า ตั้งแต่ 6.00 น. ถึง 9.00 น. และ เดิน รอบเย็น ตั้งแต่ 16.00 น. ถึง 19.30 น. โดยวันจันทร์ถึงวันศุกร์ (ยกเว้นวันหยุดนักขัตฤกษ์) จะมีเดินทุก 15 นาที ส่วนวันเสาร์ วันอาทิตย์ และ วันหยุดนักขัตฤกษ์ จะมีเดินทุก 30 นาที
สถานที่สำคัญริมคลอง

วัดปากน้ำภาษีเจริญ
วัดโคนอน
วัดรางบัว
วัดนิมมานรดี
วัดม่วง
วัดหนองแขม
ดูเพิ่ม

เรือโดยสารคลองภาษีเจริญ
เรือโดยสารคลองแสนแสบ
เรือโดยสารคลองรังสิต
แหล่งข้อมูลอื่น

แผนที่และภาพถ่ายทางอากาศของ คลองภาษีเจริญ
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°38′00″N 100°14′00″E﻿ / ﻿13.633333°N 100.233333°E﻿ / 13.633333; 100.233333
คนมีเสน่ห์

| "คนมีเสน่ห์" |
| --- | --- |

เพลงโดยนครินทร์ กิ่งศักดิ์
วางจำหน่าย: 21 มิถุนายน พ.ศ. 2559
บันทึกเสียง: พ.ศ. 2559 ที่ Groovin’ Houses Studio ,Dynamic Studio ,SideA Studio
แนวเพลง: โฟล์ค ,ร็อกวินเทจ
ค่ายเพลง: จีนี่เรคคอร์ดส (จีเอ็มเอ็ม แกรมมี่)
ผู้ประพันธ์เพลง: นครินทร์ กิ่งศักดิ์
โปรดิวเซอร์: นครินทร์ กิ่งศักดิ์

มิวสิกวิดีโอ
"คนมีเสน่ห์" ที่ยูทูบ
 
"คนมีเสน่ห์" เป็นซิงเกิลของ นครินทร์ กิ่งศักดิ์ ในปี พ.ศ. 2559 สังกัดค่ายเพลงจีนี่เรคคอร์ดส ในเครือจีเอ็มเอ็ม แกรมมี่ ประพันธ์เนื้อร้อง-ทำนองและผู้เรียบเรียงโดย นครินทร์ กิ่งศักดิ์ ออกจำหน่ายในวันที่ 21 มิถุนายน พ.ศ. 2559
ส่วนมิวสิกวิดิโอนี้ได้คู่พระนาง ไอซ์ซึ - ณัฐรัตน์ นพรัตยาภรณ์ กับ เบลล์ - เขมิศรา พลเดช แล้ว ยังจะได้เห็น พี่ป้าง ในลุคภารโรง แสดงประกบ พี่นิค - วิเชียร ฤกษ์ไพศาล เป็นเรื่องของนักศึกษา มีการรับน้อง น้องผู้หญิงโดนแซวว่า ดำบ้าง จอแบนบ้าง ไม่สวย กระเปิ๊บกระป๊าบ คือเป็นคนที่ไม่มีเสน่ห์เอาซะเลยก็เลยไม่ถูกกับแก๊งค์เพื่อนผู้ชายที่ชอบแซวซึ่งมีพระเอกอยู่ในแก๊งค์นี้ด้วย จนรุ่นพี่เห็นว่าคู่นี้ไม่ถูกกัน เลยจับทั้งคู่มาผูกติดกัน ไปไหนต้องไปด้วยกันตลอด ทำให้พระเอกได้ใกล้ชิดและรู้จักตัวตนของนางเอกมากขึ้นว่าเป็นคนมีจิตใจดีรักหมามาก ชอบช่วยหมาที่โดนแกล้ง พระเอกก็เลยเริ่มรู้สึกดีกับนางเอกขึ้นเรื่อยๆ
โดยก่อนหน้านี้ได้เผยแพร่ Music Series 14 นาที "คนมีเสน่ห์" ให้ชมก่อนเพลงออกจำหน่าย   อนิ่ง เพลง "คนมีเสน่ห์" ได้ถูกนำไปใช้กับละคร เด็กจอมยุ่ง ซึ่งเป็นภาคต่อของละคร เมียจำเป็น
การตอบรับ

เพลง "คนมีเสน่ห์" ได้อันดับ 2 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 17 กรกฎาคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2559) | อันดับสูงสุด |
| --- | --- |
อินเท็นซีฟวอท์ช มิวสิก ชาร์ต ท็อป 40  เพลงไทยสากล 2016: 13
ไอทูนส์สโตร์ไทยแลนด์ ท็อปชาร์ต: 1
ซี้ดเอฟเอ็ม ชาร์ตท็อป 20: 1
95.5 เอฟเอ็ม เวอร์จิ้นฮิตซ์ ชาร์ตท็อป 40: 1
อีเอฟเอ็ม ชาร์ต 94 ท็อป แอรเพลย์: 1
จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100: 1
จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 100: 1
เคเคบ็อกซ์ ชาร์ต ไทย ท็อป 50: 1
เคเคบ็อกซ์ ชาร์ต ไทย ท็อป 100: 1
เคเคบ็อกซ์ ชาร์ต ไทย ท็อป 100 (เพลงไทย): 1
JOOX Top Top 100 Chart: 1
JOOX Top Top 50 Thai Songs Chart: 1
มิวสิกวีคลี เอเชียท็อป 30 ซิงเกิลชาร์ต ไทยแลนด์: 1
รางวัลและการเข้าชิง

| รางวัล | สาขารางวัล | ผู้ได้รับการเสนอชื่อ | ผลการตัดสิน |
| --- | --- | --- | --- |
|  รางวัลไนน์เอ็นเตอร์เทน อวอร์ดส์ ครั้งที่ 10  | เพลงแห่งปี | คนมีเสน่ห์ | เสนอชื่อเข้าชิง |
แหล่งข้อมูลอื่น

เนื้อเพลง คนมีเสน่ห์ ที่สยามโซน.คอม
จังหวัดดาเวาโอเรียนตัล

| จังหวัดดาเวาโอเรียนตัล |
| --- | --- |
จังหวัด
อ่าวปูฮาดา จังหวัดดาเวาโอเรียนตัล
   ธง
สมญา: เมืองแห่งมะพร้าว
เพลง: Banwa na Madayaw
ที่ตั้งในประเทศฟิลิปปินส์
ประเทศ:  ฟิลิปปินส์
เขต: ดาเบา
ก่อตั้ง: 8 พฤษภาคม ค.ศ. 1967
เมืองหลัก: มาตี
การปกครอง
 • ประเภท: ซังกูเนียงปันลาลาวีกัน
 • ผู้ว่าราชการจังหวัด: Nelson Dayanghirang (PDP-Laban)
 • รองผู้ว่าราชการจังหวัด: Niño Uy (PDP-Laban)
พื้นที่
 • ทั้งหมด: 5,679.64 ตร.กม. (2,192.92 ตร.ไมล์)
อันดับพื้นที่: 14 จาก 81
ความสูงจุดสูงสุด (ภูเขาฮามีกีตัน): 1,620 เมตร (5,310 ฟุต)
ประชากร (ค.ศ. 2015) 
 • ทั้งหมด: 558,958 คน
 • อันดับ: 54 จาก 81
 • ความหนาแน่น: 98 คน/ตร.กม. (250 คน/ตร.ไมล์)
 • อันดับความหนาแน่น: 70 จาก 81
เขตการปกครอง
 • นคร: มาตี
 • เทศบาล:  10  Baganga   Banaybanay   Boston   Caraga   Cateel   Governor Generoso   Lupon   Manay   San Isidro   Tarragona  
 • บารังไกย์: 183
 • Districts: 1st and 2nd districts of Davao Oriental
เขตเวลา: UTC+8 (PHT)
รหัสไปรษณีย์: 8200–8210
ไอดีดี : รหัสโทรศัพท์ : +63 (0)87
รหัส ISO 3166: PH
ภาษา: เซบัวโน Davawenyo Mandaya Kamayo ฟิลิปีโน อังกฤษ
เว็บไซต์: www.davaooriental.gov.ph
จังหวัดดาเวาโอเรียนตัล (เซบัวโน: Sidlakang Dabaw) เป็นจังหวัดในเขตดาเบา ประเทศฟิลิปปินส์ มีเมืองศูนย์กลางคือมาตี เป็นจังหวัดที่อยู่ทางทิศตะวันออกสุดของประเทศ โดยจุดตะวันออกสุดคือแหลมปูซัน ตั้งอยู่ที่เทศบาลคารากา แหลมนี้ติดกับทะเลฟิลิปปินในมหาสมุทรแปซิฟิก
จังหวัดดาเวาโอเรียนตัลมีชื่อเสียงสำหรับแหล่งเพาะปลูกมะพร้าวรายใหญ่ของประเทศ จนได้รับสมญาว่า เมืองแห่งมะพร้าวของฟิลิปปินส์
ภูมิอากาศ

จังหวัดดาเวาโอเรียนตัลมีฤดูฝนที่ยาวนาน และมีฤดูร้อนที่สั้น ฝนตกมากในช่วงเดือนพฤศจิกายน-มกราคม โดยเฉพาะบริเวณพื้นที่ชายฝั่ง
| ข้อมูลภูมิอากาศของจังหวัดดาเวาโอเรียนตัล> เดือน | ข้อมูลภูมิอากาศของจังหวัดดาเวาโอเรียนตัล> ม.ค. | ข้อมูลภูมิอากาศของจังหวัดดาเวาโอเรียนตัล> ก.พ. | ข้อมูลภูมิอากาศของจังหวัดดาเวาโอเรียนตัล> มี.ค. | ข้อมูลภูมิอากาศของจังหวัดดาเวาโอเรียนตัล> เม.ย. | ข้อมูลภูมิอากาศของจังหวัดดาเวาโอเรียนตัล> พ.ค. | ข้อมูลภูมิอากาศของจังหวัดดาเวาโอเรียนตัล> มิ.ย. | ข้อมูลภูมิอากาศของจังหวัดดาเวาโอเรียนตัล> ก.ค. | ข้อมูลภูมิอากาศของจังหวัดดาเวาโอเรียนตัล> ส.ค. | ข้อมูลภูมิอากาศของจังหวัดดาเวาโอเรียนตัล> ก.ย. | ข้อมูลภูมิอากาศของจังหวัดดาเวาโอเรียนตัล> ต.ค. | ข้อมูลภูมิอากาศของจังหวัดดาเวาโอเรียนตัล> พ.ย. | ข้อมูลภูมิอากาศของจังหวัดดาเวาโอเรียนตัล> ธ.ค. | ข้อมูลภูมิอากาศของจังหวัดดาเวาโอเรียนตัล> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 30.5 (86.9) | 31.0 (87.8) | 32.0 (89.6) | 32.8 (91) | 32.2 (90) | 31.8 (89.2) | 31.3 (88.3) | 31.5 (88.7) | 31.8 (89.2) | 32.3 (90.1) | 31.8 (89.2) | 31.3 (88.3) | 31.69 (89.05) |
| อุณหภูมิต่ำสุดเฉลี่ย  °C (°F) | 23.7 (74.7) | 23.9 (75) | 24.1 (75.4) | 24.7 (76.5) | 24.8 (76.6) | 24.6 (76.3) | 24.4 (75.9) | 24.5 (76.1) | 24.4 (75.9) | 24.4 (75.9) | 24.4 (75.9) | 24.2 (75.6) | 24.34 (75.82) |
| วันที่มีฝนตกโดยเฉลี่ย | 15 | 11 | 13 | 11 | 15 | 17 | 15 | 14 | 13 | 15 | 15 | 13 | 167 |
แหล่งที่มา: Storm247
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จังหวัดดาเวาโอเรียนตัล
ดูข้อมูลทางภูมิศาสตร์ที่เกี่ยวข้องกับ จังหวัดดาเวาโอเรียนตัล ที่โอเพินสตรีตแมป
Davao Oriental wants Hamiguitan declared as world heritage site
Philippine Standard Geographic Code
News from Davao Oriental
Davao Oriental Eco Industrial Park เก็บถาวร 2021-06-21 ที่ เวย์แบ็กแมชชีน
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  อิสราเอล  สหรัฐ
ต่อมทอนซิล

| ทอนซิล |
| --- | --- |

sagittal view of tonsils and throat anatomy.
รายละเอียด
ตัวระบุ
ภาษาละติน: tonsilee
TA98: A05.2.01.011
FMA: 9609
อภิธานศัพท์กายวิภาคศาสตร์[แก้ไขบนวิกิสนเทศ]
ต่อมทอนซิลเป็นอวัยวะส่วนหนึ่งของระบบภูมิคุ้มกันของร่างกายอยู่ในคอ จัดเป็นเนื้อเยื่อชนิดลิมฟอยด์ในระบบน้ำเหลืองที่ปกคลุมด้วยเซลล์เยื่อบุทางเดินหายใจ มีหน้าที่กำจัดเชื้อโรค แต่บ่อยครั้งที่ตัวมันเองถูกเชื้อโรคเล่นงาน จนเกิดการอักเสบของต่อมเอง ผู้ป่วยจะมีอาการเจ็บคอมีไข้ กลืนลำบาก เบื่ออาหารร่วมกับต่อมน้ำเหลืองที่คอโต
ลักษณะ

ต่อมทอนซิล (Tonsil) เป็นต่อมน้ำเหลือง 2 ต่อมที่ตั้งอยู่ในช่องปาก มีหน้าที่หลักคือ การจับและทำลายเชื้อโรค ที่จะเข้าสู่ร่างกายทางช่องทางเดินอาหารว่าเป็นด่านแรก หน้าที่รองคือ สร้างภูมิคุ้มกันแต่ไม่ใช่ส่วนที่สำคัญ หน้าที่หลักคือ การทำลายเชื้อโรคในช่องปากมากกว่า เป็นกับดักของเชื้อโรค ต่อมทอนซิลจะทำงานร่วมกับต่อมน้ำเหลืองอีก 2 ต่อมบริเวณคอ คือ ต่อมอดีนอยด์และต่อมน้ำเหลืองที่โคนลิ้น ต่อมอดีนอยด์และต่อมทอนซิลจะหลั่งอิมมูโนโกลบูลิน ซึ่งทำหน้าที่ดักจับเชื้อโรคที่ลงมาในลำคอ เพื่อคอยต่อสู้กับเชื้อโรคที่มาทางจมูกและลำคอ ต่อมทอนซิลจะทำหน้าที่ด้านระบบภูมิคุ้มกันมากที่สุดเมื่ออายุ 4-10 ปี หลังจากนั้นจะมีขนาดเล็กลง แต่ยังทำงานเกือบตลอดชีวิต ถ้าต่อมทอนซิลมีการอักเสบบ่อยๆ การอักเสบจะทำให้เม็ดเลือดขาวในต่อมทอนซิลลดลง ต่อมทอนซิลจะฆ่าเชื้อโรคและสร้างภูมิคุ้มกันได้ลดลง และในบางครั้งแทนที่ต่อมทอนซิลจะเป็นที่กินเชื้อโรค แต่กลับกลายเป็นที่เก็บเชื้อโรคแทน ทำให้เกิดการอักเสบขึ้นมาใหม่ ซึ่งเป็นสาเหตุของการกลับมาเป็นซ้ำบ่อยๆ
ฉันไม่ได้เกิดมาเพื่อถูกลืม

| "ฉันไม่ได้เกิดมาเพื่อถูกลืม" |
| --- | --- |

เพลงโดยจิระศักดิ์ ปานพุ่ม
วางจำหน่าย: 26 มีนาคม พ.ศ. 2558
แนวเพลง: ร็อก
ความยาว: 4:13
ค่ายเพลง: สหภาพดนตรี
ผู้ประพันธ์เพลง: อาทิตย์ สาระจูฑะ
โปรดิวเซอร์: จิระศักดิ์ ปานพุ่ม

มิวสิกวิดีโอ
"ฉันไม่ได้เกิดมาเพื่อถูกลืม" ที่ยูทูบ
 
"ฉันไม่ได้เกิดมาเพื่อถูกลืม" เป็นซิงเกิลของนักร้องจิระศักดิ์ ปานพุ่ม กับค่ายสหภาพดนตรี ประพันธ์เนื้อร้องโดย อาทิตย์ สาระจูฑะ แต่งทำนองโดย ชาญวุฒิ บุญแย้ม และเรียบเรียงโดย จิระศักดิ์ ปานพุ่ม มิวสิกวิดีโอเผยแพร่ในวันที่ 26 มีนาคม พ.ศ. 2558
เพลงนี้ต้องการสื่อถึงในสังคมนี้ยังมีอีกหลายเรื่องราวที่สามารถ­หยิบยกขึ้นมาเป็นตัวอย่างของการถูกลืม เพื่อให้เห็นว่ามันเจ็บปวดสักแค่ไหนสำหรับ­คนที่ต้องตกอยู่ในสถานการณ์เช่นนี้ เช่น เด็กเร่ร่อนที่ถูกพ่อแม่ทอดทิ้ง คนชราที่ลูกหลานไม่ใส่ใจดูแล แม้กระทั่งคนยากคนจนที่หาเช้ากินค่ำ ซึ่งบางคนอาจมองว่าเป็นคนด้อยค่า และมองข้ามไป ในที่สุดก็ลืมๆ กันไป แต่เชื่อเถอะว่าไม่มีใครอยากถูกลืม ทุกคนอยากเป็นที่จดจำ และคุณค่าของความเป็นคนนั้นไม่ควรถูกเหยีย­ดหยาม
เมื่อชีวิตคนคนหนึ่งต้องตกอยู่ในสถานการณ์­ที่อีกคนหนึ่งมองไม่เห็นคุณค่า ก่อนที่จะถูกทำร้ายจิตใจให้เจ็บปวดไปมากกว­่านี้เขาจึงตัดสินใจเป็นฝ่ายลาจาก เพราะการถูกลืมทั้งที่ยังใช้ชีวิตอยู่ด้วย­กันนั้นมันเลวร้ายที่สุด ขณะที่การจากไปเพื่อให้จดจำกลายเป็นทางเลื­อกสุดท้าย การจากไปในครั้งนี้อาจยังคงเหลืออะไรให้จำ­บ้าง ดีกว่าอยู่ไปอย่างไร้ค่า เพราะ “ฉันไม่ได้เกิดมาเพื่อถูกลืม”
การตอบรับ > ชาร์ต

| ชาร์ต (พ> ศ. 2558) | อันดับสูงสุด |
| --- | --- |
104.5 Fat Radio Chart: 9
Green Generation 93.0 Top 10 Chart: 6
จันตรี ศิริบุญรอด

| จันตรี ศิริบุญรอด |
| --- | --- |

เกิด: 31 มีนาคม พ.ศ. 2460
เสียชีวิต: 13 มีนาคม พ.ศ. 2511 (51 ปี)
อาชีพ: นักเขียน, ครู
แนว: เรื่องสั้น, นิยายวิทยาศาสตร์
ช่วงปีที่ทำงาน: พ.ศ. 2498–2511
คู่สมรส: สอางค์
บุตร: 10 คน
จันตรี ศิริบุญรอด (31 มีนาคม พ.ศ. 2460 – 13 มีนาคม พ.ศ. 2511) เป็นนักเขียนที่ได้รับการยกย่องให้เป็นบิดาแห่งนิยายวิทยาศาสตร์ไทย
ประวัติ

จันตรี ศิริบุญรอด เกิดที่ฝั่งธนบุรี กรุงเทพมหานคร เมื่อวันที่ 11 มีนาคม พ.ศ. 2460 (สุชาติ สวัสดิ์ศรี ระบุว่าจันตรีเป็นคนจังหวัดสงขลา) สำเร็จการศึกษาชั้นมัธยมศึกษาปีที่ 8 แผนกวิทยาศาสตร์ ทำงานครั้งแรกที่กรมเชื้อเพลิง หลังลาออกจากงานได้สมัครเป็นครูในโรงเรียนหลายแห่ง ช่วง พ.ศ. 2493–2496 จันตรีเริ่มเขียนนิยายและบทความทางวิทยาศาสตร์เผยแพร่ในวงแคบ ๆ ขณะเป็นครูสอนวิทยาศาสตร์ระดับมัธยมปลายที่โรงเรียนเคนเน็ตแม็คเคนซี จังหวัดลำปาง
ใน พ.ศ. 2498 จันตรีจัดทำนิตยสาร "วิทยาศาสตร์-มหัศจรรย์" ในนามของสมาคมวิทยาศาสตร์แห่งประเทศไทย โดยร่วมกับ ดร.ปรีชา อมาตยกุล ผู้ช่วยเลขาธิการสมาคมวิทยาศาสตร์แห่งประเทศไทยในขณะนั้น โดยตีพิมพ์เรื่องเกี่ยวกับวิทยาศาสตร์ เช่น นิยายวิทยาศาสตร์ บทความวิทยาศาสตร์ ประวัตินักวิทยาศาสตร์ และจัดพิมพ์เรื่อยมาจนเลิกพิมพ์ใน พ.ศ. 2502
การหันมาทำหนังสือทำให้จันตรีจำเป็นต้องเลิกอาชีพครู และตั้งสำนักพิมพ์ของตนเพื่อจัดทำหนังสือและนิตยสาร "วิทยาศาสตร์-อัศจรรย์" จนเลิกไปใน พ.ศ. 2505 แต่ก็ยังคงเขียนหนังสือส่งไปพิมพ์ตามสำนักพิมพ์ต่าง ๆ และออกหนังสือของตัวเองบ้างสลับกันไป จนกระทั่งถึงแก่อนิจกรรมด้วยโรคไตเมื่อ พ.ศ. 2511
ผลงาน

ทายาทของจันตรี ประมาณว่าผลงานทั้งหมดของเขามีประมาณ 300 ชิ้น โดยแบ่งเป็นบทความ สารคดี และเรื่องสั้น อย่างละไม่ต่ำกว่า 100 ชิ้น ตัวอย่างเช่น:
โลกถล่ม
ผู้ดับดวงอาทิตย์
ผู้พบแผ่นดิน
มนุษย์คู่
วิทยาศาสตร์วิทยากล
วิทยาศาสตร์มหัศจรรย์
วิทยาศาสตร์อัศจรรย์
จันทรมนุษย์
ผู้สร้างอนาคต
วิทยาศาสตร์บันทึก
หุ่นล้างโลก
ดาวเทียม
สู่อวกาศ
ภายใต้รังสีอินฟาเรด
จานบิน! สิ่งที่มาจากโลกอื่น
สงครามระหว่างโลก
มนุษย์มหัศจรรย์
ปัญหาวิทยาศาสตร์
ชีวิตบนพื้นพิภพ
ประวัติวิทยาศาสตร์ งานและชีวประวัตินักวิทยาศาสตร์สำคัญ
ภูมิศาสตร์บันทึก
ประมวลความรอบรู้ฉบับนักเรียน
ท่านทราบไหม?
สิ่งที่ผิดธรรมชาติ
สิ่งมหัศจรรย์ที่สุดในโลก (ประมวลความรอบรู้ฉบับนักเรียน ฉบับที่ 2)
นิทานอีสป
นิทานนานาชาติ
นิทานจากวรรณคดี
52 นิทานก่อนนอน
ตำราเรียนภาษาอังกฤษด้วยนิทานนานาชาติ
สัญญาณมรณะ (นวนิยายวิทยาศาสตร์-อาชญากรรมเรื่องยาว พ.ศ. 2501)
มนุษย์ชาติ (หนังสือ​ 1 ใน 3 เล่ม​ : เรื่อง​ มนุษย์ชาติ ของ​ สนพ. บรรลือสาส์น พ.ศ.​ 2501)
มนุษย์ได้เปลี่ยนแปลงโลกอย่างไร
เรื่องผู้ดับดวงอาทิตย์ และผู้พบแผ่นดิน เป็นผลงานที่ได้รับคัดเลือกโดยคณะวิจัยโครงการวิจัยหนังสือดีวิทยาศาสตร์ ภายใต้การสนับสนุนของสำนักงานกองทุนสนับสนุนการวิจัย (สกว.) ให้เป็นหนึ่งใน 88 หนังสือดีวิทยาศาสตร์ไทย
รางวัลจันตรี ศิริบุญรอด

ใน พ.ศ. 2548 นานมีบุ๊คส์ ร่วมกับ ชมรมนักเขียนและผู้จัดทำหนังสือวิทยาศาสตร์ (นวจท.) สมาคมวิทยาศาสตร์แห่งประเทศไทยในพระบรมราชูปถัมภ์ และโครงการพัฒนาอัจฉริยภาพทางวิทยาศาสตร์และเทคโนโลยีสำหรับเด็กและเยาวชน (JSTP) สำนักงานพัฒนาวิทยาศาสตร์และเทคโนโลยีแห่งชาติ (สวทช.) ได้ร่วมกันจัดโครงการประกวดนิยายวิทยาศาสตร์ “รางวัลจันตรี ศิริบุญรอด” ขึ้นเป็นครั้งแรก
แหล่งข้อมูลอื่น

บุญสม พลเมืองดี (1993). การศึกษาเรื่องสั้นวิทยาศาสตร์ของจันตรี ศิริบุญรอด (วิทยานิพนธ์ M.Ed.). ภาควิชาภาษาไทย บัณฑิตวิทยาลัย มหาวิทยาลัยนเรศวร.
ถนนกรุงธนบุรี

|  ถนนกรุงธนบุรี |
| --- | --- |

ข้อมูลของเส้นทาง
มีขึ้นเมื่อ: พ.ศ. 2525–ปัจจุบัน
ทางแยกที่สำคัญ
ปลายทางทิศตะวันตก: แยกตากสิน ในเขตธนบุรี กรุงเทพมหานคร
ปลายทางทิศตะวันออก: สะพานสมเด็จพระเจ้าตากสินมหาราช, ถนนเจริญนคร ในเขตคลองสาน กรุงเทพมหานคร
ถนนกรุงธนบุรี บริเวณสถานีวงเวียนใหญ่ของรถไฟฟ้าบีทีเอส
ถนนกรุงธนบุรี (อักษรโรมัน: Thanon Krung Thon Buri) เป็นถนนที่สร้างขึ้นพร้อมกับการก่อสร้างสะพานสมเด็จพระเจ้าตากสินมหาราชในช่วงปี พ.ศ. 2522 - 2525 โดยสร้างเชื่อมต่อกับสะพานสมเด็จพระเจ้าตากสินมหาราชโดยตรง จุดเริ่มต้นอยู่ที่แยกตากสิน ตัดกับถนนสมเด็จพระเจ้าตากสินและถนนราชพฤกษ์ ในพื้นที่เขตธนบุรี กรุงเทพมหานคร จากนั้นตรงไปทางทิศตะวันออก ข้ามคลองบางไส้ไก่ เข้าสู่พื้นที่เขตคลองสาน มีขนาด 8–12 ช่องจราจร โดยมีทางคู่ขนานตลอด 2 ฝั่งของถนน ช่องทางหลักเชื่อมต่อกับถนนสาทรในพื้นที่เขตบางรักและเขตสาทรโดยสะพานสมเด็จพระเจ้าตากสินมหาราช ส่วนทางคู่ขนานทั้ง 2 ฝั่งไปสิ้นสุดที่ถนนเจริญนครซึ่งลอดใต้สะพานสมเด็จพระเจ้าตากสินมหาราช ในลักษณะทางต่างระดับ ซึ่งสามารถเปลี่ยนเส้นทางจากถนนเจริญนครไปใช้ถนนกรุงธนบุรีและสะพานสมเด็จพระเจ้าตากสินมหาราชได้
ถนนสายนี้เป็นที่ตั้งของรถไฟฟ้าบีทีเอส สายสีลม สถานีกรุงธนบุรี และสถานีวงเวียนใหญ่ และมีสถานีของรถไฟฟ้าสายสีทอง สถานีกรุงธนบุรี โดยสามารถเชื่อมต่อกับสถานีกรุงธนบุรีของรถไฟฟ้าบีทีเอสได้โดยตรง
ตำหนักเจ้าดารารัศมี พระราชชายา

| ตำหนักเจ้าดารารัศมี พระราชชายา |
| --- | --- |
ตำหนักเจ้าดารารัศมี พระราชชายา

ข้อมูลทั่วไป
ประเภท: ตำหนัก
ที่ตั้ง: พระบรมมหาราชวัง เขตพระนคร กรุงเทพมหานคร
ประเทศ:  ไทย


 โบราณสถานที่ขึ้นทะเบียนโดยกรมศิลปากร
เป็นส่วนหนึ่งของ: เขตพระราชฐานชั้นใน
เลขอ้างอิง: 0005574
 
 
 
ตำหนักเจ้าดารารัศมี พระราชชายา หรือ ตำหนักพระราชชายา เจ้าดารารัศมี เป็นตำหนักที่พระเจ้าอินทวิชยานนท์ พระเจ้านครเชียงใหม่ ขอพระราชทานพระบรมราชานุญาต พระบาทสมเด็จพระจุลจอมเกล้าเจ้าอยู่หัว สร้างขึ้นพระราชทานแด่เจ้าดารารัศมี พระราชชายา เป็นตำหนักขนาดใหญ่ 3 ชั้น ก่อสร้างเต็มพื้นที่ มีถนนโดยรอบทั้งสี่ด้าน ผนังด้านนอกทำหน้าที่เป็นขอบเขตของพระตำหนัก ทาสีชมพูสลับกับสีเขียว หลังคาทรงปั้นหยา
ระหว่างที่ทรงประทับอยู่ ณ พระตำหนักแห่งนี้ เจ้าดารารัศมี พระราชชายา ได้โปรดเกล้าฯ ให้พระประยูรญาติและเจ้านายฝ่ายเหนือเสด็จมาประทับอยู่ด้วย ทั้งนี้โปรดเกล้าฯ ให้ทุกพระองค์แต่งกายด้วยผ้าซิ่นแบบล้านนาไว้ผมมวย รวมทั้งยังโปรดฯ ให้ศึกษาศิลปะดนตรีไทย ดนตรีสากล การขับร้อง และการฟ้อนรำ
อนึ่งหลังจากเจ้าดารารัศมี พระราชชายา เสด็จกลับไปประทับ ณ นครเชียงใหม่ ตำหนักหลังก็นี้ว่างลง ต่อมาพระเจ้าบรมวงศ์เธอ พระองค์เจ้าประดิษฐาสารี พระราชธิดาในรัชกาลที่ 4 ได้มาประทับที่ตำหนักแห่งนี้จนสิ้นพระชนม์ในปี พ.ศ. 2505